CELEX: 32005D0932
Language: el
Date: 2005-12-21 00:00:00
Title: 2005/932/ΕΚ: Απόφαση της Επιτροπής, της  21ης Δεκεμβρίου 2005 , για τροποποίηση του παραρτήματος Ε της οδηγίας 91/68/ΕΟΚ του Συμβουλίου σχετικά με την επικαιροποίηση των υποδειγμάτων υγειονομικών πιστοποιητικών για τα αιγοπρόβατα  [κοινοποιηθείσα υπό τον αριθμό Ε(2005) 5506]   (Κείμενο που παρουσιάζει ενδιαφέρον για τον ΕΟΧ)

23.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/68
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Δεκεμβρίου 2005
   για τροποποίηση του παραρτήματος Ε της οδηγίας 91/68/ΕΟΚ του Συμβουλίου σχετικά με την επικαιροποίηση των υποδειγμάτων υγειονομικών πιστοποιητικών για τα αιγοπρόβατα
   [κοινοποιηθείσα υπό τον αριθμό Ε(2005) 5506]
   (Κείμενο που παρουσιάζει ενδιαφέρον για τον ΕΟΧ)
   (2005/932/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (1), και ιδίως το άρθρο 14 παράγραφος 2,
   Εκτιμώντας τα ακόλουθα:
   
               (1)
            
            
               Τα υποδείγματα υγειονομικών πιστοποιητικών για το ενδοκοινοτικό εμπόριο αιγοπροβάτων που προορίζονται για σφαγή, πάχυνση, αναπαραγωγή και εκτροφή περιλαμβάνονται στο παράρτημα Ε της οδηγίας 91/68/ΕΟΚ ως υποδείγματα Ι, ΙΙ και ΙΙΙ αντίστοιχα.
            
         
               (2)
            
            
               Προβλήματα πιστοποίησης αντιμετώπισαν κράτη μέλη στα οποία ο επίσημος κτηνίατρος δεν ήταν σε θέση να πιστοποιήσει τις υποχρεώσεις διαμονής και καθήλωσης, πληροφορίες τις οποίες γνωρίζει μόνο ο κτηνοτρόφος.
            
         
               (3)
            
            
               Στα υγειονομικά πιστοποιητικά πρέπει να τονίζεται ότι η πιστοποίηση που αφορά τις απαιτήσεις διαμονής και καθήλωσης βασίζεται σε δήλωση του κτηνοτρόφου ή σε εξέταση των μητρώων που τηρούνται σύμφωνα με τον κανονισμό (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (2).
            
         
               (4)
            
            
               Η οδηγία 91/68/ΕΟΚ πρέπει επομένως να τροποποιηθεί ανάλογα.
            
         
               (5)
            
            
               Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ε της οδηγίας 91/68/ΕΟΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από τις 15 Φεβρουαρίου 2006.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Δεκεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 19· οδηγία όπως τροποποιήθηκε τελευταία από την απόφαση 2004/554/ΕΚ της Επιτροπής (ΕΕ L 248 της 22.7.2004, σ. 1).
   
      (2)  ΕΕ L 5 της 9.1.2004, σ. 8.
   
      ΠΑΡΑΡΤΗΜΑ
      Το παράρτημα Ε της οδηγίας 91/68/ΕΟΚ τροποποιείται ως εξής:
      
                  1)
               
               
                  Στο υπόδειγμα Ι προστίθεται το ακόλουθο σημείο πριν το σημείο 12.4.1:
                  
                              «12.4.
                           
                           
                              Βάσει γραπτής δήλωσης του κατόχου ή βάσει εξέτασης του μητρώου της εκμετάλλευσης και των εγγράφων κυκλοφορίας που τηρούνται σύμφωνα με τον κανονισμό (ΕΚ) αριθ. 21/2004 του Συμβουλίου, ιδίως σύμφωνα με τα τμήματα Β και Γ του παραρτήματος του κανονισμού αυτού,».
                           
                        
            
                  2)
               
               
                  Στα υποδείγματα ΙΙ και ΙΙΙ, το σημείο 12.4 αντικαθίσταται από το ακόλουθο:
                  
                              «12.4.
                           
                           
                              Βάσει γραπτής δήλωσης του κατόχου ή βάσει εξέτασης του μητρώου της εκμετάλλευσης και των εγγράφων κυκλοφορίας που τηρούνται σύμφωνα με τον κανονισμό (ΕΚ) αριθ. 21/2004 του Συμβουλίου, ιδίως σύμφωνα με τα τμήματα Β και Γ του παραρτήματος του κανονισμού αυτού, έχουν παραμείνει σε μία μόνο εκμετάλλευση προέλευσης για περίοδο τουλάχιστον 30 ημερών πριν από τη φόρτωση ή, εφόσον τα ζώα είναι μικρότερα των 30 ημερών, έχουν παραμείνει στην εκμετάλλευση προέλευσης από την ημέρα της γέννησής τους και κανένα αιγοπρόβατο δεν έχει εισέλθει στην εκμετάλλευση προέλευσης κατά τη διάρκεια των τελευταίων 21 ημερών πριν από τη φόρτωση και κανένα δίχηλο ζώο που έχει εισαχθεί από τρίτη χώρα δεν έχει εισέλθει στην εκμετάλλευση προέλευσης κατά τη διάρκεια των 30 ημερών που προηγούνται της αποστολής από την εκμετάλλευση προέλευσης, εκτός εάν τα ζώα αυτά εισήλθαν σύμφωνα με το άρθρο 4α παράγραφος 2 της οδηγίας 91/68/ΕΟΚ·».